Selle nahka siis läheb ka mu puhkus. Kui olin eile-üleeile veel seetõttu suht endast õues, siis täna juba suutsin hakata vaikselt alternatiivide peale mõtlema. Et kui kogu see rookimine läbi saab ja lüpsiplats läigib nagu Moosese pale, kuhu ma siis põgenen? Kuhu üldse annab põgeneda, sest  praeguse puhkuse saarel oleks mu tööandja mulle 100% kinni maksnud, vaevalt ta seda ekstra hiljem tegema hakkab. Tal ju nimelt see omadus, et kuna tema on ilmeksimatu ja mitte kunagi mitte midagi valesti ei tee, siis isegi eksimuste korral jääb ta lihtsalt vait. Vigu ei tunnistata ja loota, et heade tegude eest kedagi kiidetakse, selle ootus on väga konkreetselt seotud maailmalõpuga…